12 aprel kuni xalq deputatlari Do‘stlik tuman Kengashining navbatdan tashqari sessiyasi bo‘lib o‘tdi. Bu haqda Jizzax viloyati hokimligi matbuot xizmati xabar berdi. Sessiyada viloyat hokimi Ulug‘bek Uzakov so‘zga chiqib, tuman salohiyati, iqtisodiy imkoniyatlari, keyingi yillarda xalq xo‘jaligining turli sohalarida erishilgan yutuqlar hamda yo‘l qo‘yilayotgan kamchilik va yechimini kutayotgan muammolar haqida mulohaza yuritdi. Sessiyada tashkiliy masala ko‘rildi. Aripov Akram Oromovich Do‘stlik tumani hokimi etib tasdiqlandi. A.Aripov shu vaqtgacha Jizzax viloyati hokimining qishloq va suv xo‘jaligi masalalari bo‘yicha o‘rinbosari lavozimida ishlab kelayotgan edi. Tumanni bir necha yillar boshqargan Bababekov Abdusattor Raxmonovich o‘z vazifasidan ozod etildi.